**Kretsmøte 04.05.25**

Tilstede: Terje Lichtwarck, Jonas Wibe, Tommy Elde, Kristian Barstad Ellingsen og Solbritt Lindahl.

**Sak 10/25**

**Premiering på KM singel, mix, damer, veteran, junior og par.**

Styret har satt opp en mal i Excel til bruk for beregning og utdeling av premier i disse Kretsmesterskapene. Det vil være ¼ premiering. Premiepotten vil være på ca 55-60%, i tillegg kommer premier for beste handicap og beste par under hjerter nål, disse premiene vil tilsvare påmeldingsavgiften. Du får den premien som er best, selv om du skulle kvalifisere for premie i annen kategori. ( Dvs for å motta handicap premie eller hjerter nål premie må du være upremiert fra før av)

Styret har ikke satt opp kriterier for hvor mange par som må delta for å kåre en Kretsmester. For premiering derimot, må det delta minst 4 par.

Vinner av Km veteran, junior og damer får påmeldingsavgiften tilbakebetalt dersom antallet ikke overstiger 3 par, ved flere blir det egen premiestige.

**Premiering KM lag**

Følger ordinære premieoppsett, men i Km lag vil det kun bli delt ut Handikap -premie i tillegg til ordinære premier.

For alle Km vil det ligge et premiss i bunnen om at turneringen skal gå med overskudd. Unntaket er KM par, da kretsen betaler påmelding for kvalifiserte par, for tida 4000kr per par.

Tilskudd v/ arrangement for kretsen utbetales etter faktura fra arrangør.

Styret vil betale ut premier fortløpende og innen 14 dager etter at resultatet er ferdig.

**Sak 11/25 Hvem kan arrangere KM?**

Alle KM skal ha en bridgeklubb som arrangør. Det åpnes ikke for at privatpersoner kan gjennomføre slike arrangement.

**Sak 12/25 Søknad om støtte til kretsautorisasjon**

Jonas Wibe har søkt kretsen om støtte til å delta på kurs på Gardemoen for å bli kretsautorisert turneringsleder.

Styret ser veldig positivt på at medlemmer av kretsen får denne autorisasjon. Denne kompetansen kommer i tillegg i stor grad klubben til gode. Derfor mener vi i styret at det bør være en spleis mellom kretsen, klubben og personen som søker.

Som prinsippavgjørelse støtter styret søknaden med 2000 kr.

(Jonas forlot møtet under drøfting og vedtak i denne saken)

**Sak 13/25 Endre Km lag til to- dagers?**

Det har kommet inn forslag fra Jonas Wibe om muligheter og ønske om å arrangere KM- lag over to dager, slik kretsen gjorde det før.

Styret gjorde vedtak om å ta opp forslaget på Km-lag til høsten for å sjekke interessen blant spillerne.

**Info**

* Leder sender mail til de to lagene i kretsen som rykket opp til 3. div og spør om de har tenkt å spille i 3-div.
* Kristian purrer på NBF angående arrangementssted for 3 div Love/ Troms og Ofoten.
* Leder sender mail til NBF om reisestøtte for de som skal delta på kretsautorisasjon som turneringsleder.
* Jonas retter spørsmål til Allan Livgård i NBF om mangler i protokoll fra Kretsting ang kasserer og vararepresentanter.